ನವದೆಹಲಿ:ಭಾರತ ಸೇರಿ ವಿವಿಧ ದೇಶಗಳೊಂದಿಗೆ ಹಂಚಿಕೊಂಡಿರುವ ಗಡಿಗಳಲ್ಲಿ ಚೀನಾ ತಂಟೆಯನ್ನು ಮುಂದುವರಿಸಿರುವ ನಡುವೆಯೇ ಅಮೆರಿಕ ಸಮರಾಭ್ಯಾಸದ ರೂಪದಲ್ಲಿ ಎಚ್ಚರಿಕೆಯೊಂದನ್ನು ಆ ರಾಷ್ಟ್ರಕ್ಕೆ ನೀಡಿದೆ.
ಅಮೆರಿಕದ ಯುದ್ಧ ವಿಮಾನ ವಾಹಕ ನೌಕೆಗಳಾದ ಅಣುಶಕ್ತಿಚಾಲಿತ ಯುಎಸ್​ಎಸ್​ ನಿಮಿಟ್ಜ್​ ಹಾಗೂ ಯುಎಸ್​ಎಸ್​ ಥಿಯೋಡರ್​ ರೂಸ್​ವೆಲ್ಟ್​ ಚೀನಾದ ಸಾಗರ ಗಡಿಯಾದ ಫಿಲಿಪೈನ್ಸ್​ ಸಮುದ್ರದಲ್ಲಿ ಸಮರಾಭ್ಯಾಸ ನಡೆಸಿವೆ.
ಇದನ್ನೂ ಓದಿ;ಪಾಕ್​ ರಾಯಭಾರ ಕಚೇರಿ ಅರ್ಧದಷ್ಟು ಸಿಬ್ಬಂದಿಗೆ ದೇಶ ತೊರೆಯಲು ಸೂಚನೆ ಕೊಟ್ಟಿದ್ದೇಕೆ ಭಾರತ?
ಜೂನ್​ 21 ಹಾಗೂ ಜೂನ್​ 22ರಂದು ಅಂತಾರಾಷ್ಟ್ರೀಯ ಜಲ ಪ್ರದೇಶದಲ್ಲಿ ಈ ಸಮರಾಭ್ಯಾಸ ನಡೆಸಲಾಗಿದೆ ಎಂದು ಅಮೆರಿಕ ನೌಕಾಧಿಕಾರಿಗಳು ಹೇಳಿದ್ದಾರೆ. ಏಕಕಾಲದಲ್ಲಿ ಹಲವು ಗುರಿಗಳನ್ನು ಬೇಧಿಸಬಲ್ಲ ಅಮೆರಿಕ ಸೇನಾ ಸಾಮರ್ಥ್ಯದ ಪ್ರದರ್ಶನ ಇದಾಗಿತ್ತು.
ಎರಡೂ ಯುದ್ಧವಿಮಾನ ವಾಹಕ ನೌಕೆಗಳಲ್ಲಿ ಸಾಗರ ಗಸ್ತು, ಆಗಸದಲ್ಲಿ ವೈಮಾನಿಕ ನಿಗಾ, ಸಮುದ್ರದಲ್ಲಿ ಕಾರ್ಯಾಚರಣೆ ಹಾಗೂ ಭೂಸೇನೆ, ವಾಯು ಹಾಗೂ ನೌಕಾ ದಳದ ಸಿಬ್ಬಂದಿಗೆ ತರಬೇತಿ ನೀಡುವ ಉದ್ದೇಶವೂ ಕೂಡ ಈ ಇದರದ್ದಾಗಿತ್ತು.
ಇದನ್ನೂ ಓದಿ;ಚೀನಾ ಗುರಿಯಾಗಿಸಿ ಕ್ಷಿಪಣಿ ಸಜ್ಜುಗೊಳಿಸಿರುವ ಜಪಾನ್​; ಯಾವುದರ ಮುನ್ಸೂಚನೆ ಇದು…?
ತೀರಾ ಉದ್ವಿಗ್ನತೆ ನೆಲೆಸಿರುವ ಹಾಗೂ ಕೋವಿಡ್​ ಸಂಕಷ್ಟದ ಸಂದರ್ಭದಲ್ಲೂ ಕಾರ್ಯಾಚರಣೆ ನಡೆಸುವ ಸೇನೆಯ ಸಾಮರ್ಥ್ಯವನ್ನು ಪರೀಕ್ಷಿಸಲಾಯಿತು ಎಂದು ನೌಕಾಧಿಕಾರಿ ಡೌ ವೆರಿಸ್ಸಿಮೋ ಮಾಹಿತಿ ನೀಡಿದ್ದಾರೆ.
ಅತ್ತ ಜಪಾನ್​ ಕೂಡ ಚೀನಾಕ್ಕೆ ಚಾಚಿಕೊಂಡಿರುವ ತನ್ನ ಗಡಿಯಲ್ಲಿ ಕ್ಷಿಪಣಿಗಳನ್ನು ಸನ್ನದ್ಧ ಸ್ಥಿತಿಯಲ್ಲಿರಿಸಿದೆ. ಇತ್ತ ಅಮೆರಿಕ ಕೂಡ ಸಮರಾಭ್ಯಾಸ ನಡೆಸಿರುವುದು ಚೀನಾಕ್ಕೆ ಭಾರಿ ಎಚ್ಚರಿಕೆಯನ್ನು ನೀಡಿದ ನಡೆಗಳೆಂದು ವಿಶ್ಲೇಷಿಸಲಾಗಿದೆ. ಒಟ್ಟಿನಲ್ಲಿ ಡ್ರ್ಯಾಗನ್​ ರಾಷ್ಟ್ರವನ್ನು ಹಣಿಯಲು ಹಲವು ದೇಶಗಳು ಸಿದ್ಧತೆಯಲ್ಲಿವೆ.
ಸಂಘರ್ಷದ ನಡುವೆ ಸದ್ದಿಲ್ಲದೆ ಚೀನಾಗೆ ಭಾರಿ ತಿರುಗೇಟು ನೀಡಿದೆ ಭಾರತ

ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:15 − fourteen =
Remember me
